༄༅།  ། (《¡¶ཞ》¡+ཧེ་རུའི་ཀའི་)ཡིག་བརྒྱ་∶¡Ãབཟླ་བ(《¡¶ཞ》¡-བཟླ་བ) འི་མན་ངག་བཞུགས།  ། ༄༅།  ། ཨོཾ་སྭསྟི་སིདྡྷཾ།  བླ་མ་དམ་པའི་ཞབས་ལ་ཕྱག་འཚལ་ལོ།  ། རྡོ་རྗེ་སེམས་དཔའ་བསྒོམ་པར་འདོད་པས།  བླ་མ་དང་དཀོན་མཆོག་གསུམ་ལ་སྐྱབས་སུ་འགྲོ་བ་ལན་གསུམ་བྱ། (《¡¶ཞ》¡+བདག་གི་)སེམས་ཅན་ཐམས་ཅད་ཀྱི་དོན་དུ་སངས་རྒྱས་ཐོབ་པར་བྱ།  དེའི་དོན་དུ་རྡོ་རྗེ་སེམས་དཔའ་བསྒོམ་སྙམ་པའི་བྱང་ཆུབ་ཀྱི་སེམས་བསྒོམ།  དེ་ནས་རང་གི་སྤྱི་བོར་པྃ་ལས་པདྨ་འདབ་མ་བརྒྱད་པའི་སྟེང་དུ།  ཨ་ལས་ཟླ་བའི་དཀྱིལ་འཁོར།  དེའི་སྟེང་དུ་ཧཱུྃ་ལས་རྡོ་རྗེ་དཀར་པོ་ (《¡¶ཞ》¡+ལྟེ་བར་)ཧཱུྃ་གིས་མཚན་པ།  དེ་ལས་འོད་ཟེར་འཕྲོས་པས་སེམས་ཅན་ཐམས་ཅད་ཀྱི་སྡིག་པ་སྦྱངས།  ཚུར་འདུས་རྡོ་རྗེ་ལ་ཐིམ་ནས།  རྡོ་རྗེ་དེ་རྡོ་རྗེ་སེམས་∶¡Ãདཔར་གྱུར་པར་བསམ་མོ།  ། དེའང་(《¡¶ཞ》¡དཔའ་)སྐུ་མདོག་དཀར་པོ་ཞལ་གཅིག་ཕྱག་གཉིས་པ།  གཡས་པ་རྡོ་རྗེ།  གཡོན་པ་དྲིལ་བུ་འཛིན་པས་ཡུམ་ལ་འཁྱུད་པ།  སྐྱིལ་མོ་ཀྲུང་གིས་བཞུགས་པ།  དེའི་པང་ན་ཡུམ་རྡོ་རྗེ་སྙེམས་མ།  སྐུ་མདོག་དཀར་མོ།  གྲི་གུག་དང་ཐོད་པ་འཛིན་པས་ཡབ་ལ་འཁྱུད་པ།  གཉིས་ཀའང་རུས་པ་དང་རིན་པོ་ཆེའི་རྒྱན་གྱིས་བརྒྱན་པར་(《¡¶ཞ》¡+གྱུར་པར་)བསམ་མོ། །  དེ་གཉིས་ཀའི་དཔྲལ་བར་ཨོཾ།  ། མགྲིན་པར་ཨཱཿཐུགས་ཀར་ཧཱུྃ་བསམ།  ཧཱུྃ་ལས་འོད་འཕྲོས་པས་སངས་རྒྱས་ཐམས་ཅད་སྤྱན་དྲངས་པ།  ཛཿཧཱུྃ་བཾ་ཧོཿས་གཉིས་སུ་མེད་པར་བསྟིམ་མོ།  ། དེ་ནས་བདག་གི་སྡིག་པ་དང་སྒྲིབ་པ་ཐམས་ཅད་སྦྱང་དུ་གསོལ༑  ཞེས་གསོལ་བ་བཏབ་པས།  དེའི་ཐུགས་ཀ་ནས་ཡེ་ཤེས་ཀྱི་བདུད་རྩིའི་རྒྱུན་བདག་གི་སྤྱི་གཙུག་ཚངས་པའི་བུ་ག་ནས་བབས་པས།  སྡིག་པ་དང་སྒྲིབ་པ་དང་ནད་དང་བགེགས་ཐམས་ཅད་རྐང་པའི་མཐེ་བོ་གཉིས་ནས་འཛགལུས་ཐམས་ཅད་ཡེ་ཤེས་ཀྱི་བདུད་རྩིས་དཀར་མེར་གྱིས་ཁེངས་པར་བསམ་ཞིང་།  ངག་ཏུ༑  ཨོཾ་ཤྲཱི་བཛྲ་ཧེ་རུ་ཀ་ས་མ་ཡ་མ་ནུ་པཱ་ལ་ཡ།  བཛྲ་ཧེ་རུ་ཀ་ཏྭེ་ནོ་པ་ཏིཥྛ།  དྲྀཌྷོ་མེ་བྷ་ཝ།  སུ་ཏོཥྱོ་མེབྷ་ཝ།  ཨ་ནུ་རཀྟོ་མེ་བྷ་ཝ།  སུ་པོ་ཥྱོ་མེ་བྷ་ཝ།  སརྦ་སིདྡྷི་མྨེ་པྲ་ཡཙྪ༑  སརྦ་ཀརྨ་སུ་ཙ་མེ།  ཙིཏྟཾ་ཤྲེ་ཡཾ་ཀུ་རུ་ཧཱུྃ།  ཧ་ཧ་ཧ་ཧ་ཧོཿབྷ་ག་ཝཱན་བཛྲ་ཧེ་རུ་ཀམ་མེ་མུཙྪ་ཧེ་རུ་ཀོ་བྷ་ཝ།  མ་ཧ་ས་མ་ཡ་ས་ཏྭ་ཨ།  ཞེས་ཅི་ནུས་པ་བཟླས་ནས༑  བདག་ནི་མི་ཤེས་རྨོངས་པ་ཡིས།  ། དམ་ཚིག་ལས་ནི་འགལ་ཞིང་ཉམས། །  བླ་མ་མགོན་པོས་བསྐྱབ་མཛོད་ཅིག། གཙོ་བོ་རྡོ་རྗེ་འཛིན་པ་སྟེ།  ། ཐུགས་རྗེ་ཆེན་པོའི་བདག་ཉིད་ཅན།  ། འགྲོ་བའི་གཙོ་ལ་བདག་སྐྱབས་མཆི།  ། ཞེས་བརྗོད་པས།  རྡོ་རྗེ་སེམས་དཔའ་རང་ལ་ཐིམ་པར་བསམ་ནས།  ཨོཾ་ཨཱཿཧཱུྃ།  ཞེས་བརྗོད་པས་གཉིས་སུ་མེད་པར་བསམ་མོ།  ། དེ་ལྟར་རྟག་ཏུ་བསྒོམ་ཞིང་བཟླས་ན་སྡིག་པ་དང་༑  སྒྲིབ་པ་དང་།  ནད་དང་གདོན་ཐམས་ཅད་ཉེ་བར་ཞི་ཞིང་།  དེ་བཞིན་གཤེགས་པ་ཐམས་ཅད་ཀྱི་བྱིན་རླབས་འཇུག་པར་འགྱུར་རོ།  ། ཧེ་རུ་ཀའི་ཡི་གེ་བརྒྱ་པ་ཟློས་པའི་མན་ངགཆོས་རྗེ་ས་སྐྱ་པའི་གསུང་བཞིན་དུ་འཕགས་པས་བྲིས་པའོ། །  ། །